વાપી ઇન્કમટેકસ વિભાગના કલાસ- 2 ઇન્કમ ટેક્સ ઓફીસર સામે રૂપિયા 1.55 લાખની લાંચ માગવાના કેસમાં એસીબીએ ગુનો દાખલ કર્યો છે. ઓફીસરે ફરિયાદીના કેસમાં હેરાનગતિ નહીં કરવા રૂપિયા 2 લાખની લાંચ માગી હતી જેમાંથી 1.55લાખની રકમ આપવા માટે એસીબીએ ચલા દમણ રોડ પર છટકું ગોઠવ્યું હતું. ઇન્કમટેક્સ ઓફીસરે 1.55 લાખ લઇ લીધા પછી છટકામાં સપડાયા હોવાનું ખ્યાલ આવતા ફિલ્મી ઢબે પુરપાટ ઝડપે કાર ચલાવી ભાગી છુટયો હતો.એસીબીના એસઆઇએ કાર રોકવાની કોશિશ કરી તો કાર તેમના પગ પર ચઢાવીને ઇન્કમટેકસ અધિકારી ભાગી છુટયો હતો. એસીબીએ લાંચ અને આઇપીસી કલમ મુજબ ગુનો દાખલ કર્યો છે.